Harold Adamson

Harold Adamson (10. joulukuuta 1906 Jersey City – 17. elokuuta 1980 Los Angeles) oli yhdysvaltalainen populaarimusiikin sanoittaja.

Adamson syntyi Jersey Cityn Greenville-kaupunginosassa ja varttui New Yorkissa. Hän opiskeli Kansasin yliopistossa ja Harvardin yliopistossa. Hän halusi alun perin näyttelijäksi, mutta hänen vuoden 1930 musikaaliin Smiles kirjoittamansa sanoituksen ”Time on My Hands” (säv. Vincent Youmans, san. Adamson ja Mack Gordon) suosio sai hänet ryhtymään musiikkiuralle.

Adamson kirjoitti musiikkia teatterimusikaaleihin New Yorkissa ja vuonna 1933 muutti Hollywoodiin, jossa sanoitti musiikkia MGM-yhtiön elokuviin. Hänen menestyneimpiin elokuvakappaleisiinsa kuuluvat Burton Lanen sanoittama ”Everything I Have Is Yours” elokuvasta Suurkaupungin tytär (1933), ”You’re a Sweetheart” elokuvasta Top of the Town (1937) ja ”This Is a Lovely Way to Spend an Evening” elokuvasta Sano se sävelin (1943). Hän teki uransa aikana yhteistyötä muun muassa Burton Lanen, J. Fred Cootsin, Walter Donaldsonin ja Jimmy McHugh’n kanssa.
 
Toisen maailmansodan aikana Adamson kirjoitti isänmaallisia lauluja ja sai kappaleista ”Coming in on a Wing and a Prayer” ja ”Buy a Bond” tunnustuksen Yhdysvaltojen sotaministeriöltä. Hän oli sanoittamillaan kappaleilla viidesti ehdolla Oscar-palkinnon saajaksi. Vuonna 1972 hänet valittiin Songwriters Hall of Fameen.

Adamson kuoli 17. elokuuta 1980 Beverly Hillsissä.

Lähteet 

Yhdysvaltalaiset sanoittajat
Songwriters Hall of Fame
Vuonna 1906 syntyneet
Vuonna 1980 kuolleet